open-index/open-wikipedia-markdown huggingface dataset:
בריכת ישראל

**בריכת ישראל** (שם מקוצר מ**בריכת בני ישראל**) הייתה בריכת אגירה ציבורית בפינה הצפון-מזרחית של הר הבית ליד שער השבטים.

המאגר נבנה ככל הנראה בימי בית שני בידי הרומאים, ושימש גם כהגנה, בתור חפיר, על הכותל הצפוני של הר הבית. הוא מוכר למקומיים בשמו זה (בִּרְכֶּת ישראיל או בִּרְכֶּת ישראין) לכל המאוחר כבר במחצית המאה ה-19, אז חדל לשמש כמאגר מים והיה למזבלה.

עם הקמת הבריכה, על אפיק נחל בית זיתא, יצאו משימוש בריכות הצאן שבהן השתמשו לאגירת מים במאות שלפני הספירה.

השימוש בבריכת ישראל החל ב, בתקופה זו הגיע אורכה ללמעלה מ-150 מטרים ורוחבה כ-15 מטרים, ועל פי ההערכות נאגרו בה כ-30,000 ממ"ק.

ב-1936 סכרו הבריטים את אפיק הנחל, מתחת לדרך הגישה לשער השבטים וסתמו את הבריכה שהפכה למזבלה והייתה למפגע תברואתי. הבור התמלא והוא מכונה כיום (2019) **כיכר [[אל ע'זאלי]]**, ובו חניון ונקודה לפינוי אשפה.

## לקריאה נוספת
* אלונה ורדי (עורכת), מדריך ישראל החדש, כרך 12: ירושלים, עמ' 92.

## קישורים חיצוניים

קטגוריה:אתרים ארכאולוגיים בירושלים
קטגוריה:הרובע המוסלמי
קטגוריה:ירושלים: מבני אספקת מים
קטגוריה:ישראל: אגמי אגירה מלאכותיים
יחסי אירלנד–רוסיה

**יחסי אירלנד–רוסיה** הם היחסים הדו-צדדיים בין הרפובליקה של אירלנד (חברת האיחוד האירופי) לבין הפדרציה הרוסית (חברת חבר המדינות). שתי המדינות חברות מלאות במועצת אירופה ובארגון לביטחון ושיתוף פעולה באירופה. לאירלנד יש שגרירות במוסקבה, ואילו לפדרציה הרוסית שגרירות בדבלין. שיחות אחרונות הציעו פתיחה מחודשת של אולם האירועים קורגאן ברתקרוגן, כדי להעמיק עוד יותר את הקשרים הפוליטיים, חינוכיים ותרבותיים.

## היסטוריה
### המאה ה-20
ביוני 1920, כחלק מהמאמצים של הנהגת שין פיין להשיג הכרה בינלאומית ברפובליקה האירית, הופץ בדבלין "טיוטת חוזה בין הרפובליקה הסובייטית הפדרטיבית הסוציאליסטית הרוסית החדשה לבין הרפובליקה של אירלנד". אדוארד הלט קר, ההיסטוריון של הבולשביזם המוקדם, כתב כי "..המשא ומתן לא נלקח ברצינות רבה משני הצדדים."

פטריק מקרטן היה אמור לבקר במוסקבה בהוראותיו של איימון דה ואלירה לחקור בירורים באפשרות להכרה הדדית. עם זאת, לפני שהמשיך "הסובייטים ציננו את בקשרים עם הרפובליקה מחשש לסכן את המשא ומתן המסחרי עם בריטניה."

הרפובליקה של אירלנד לא הכירה בברית המועצות עד 29 בספטמבר 1973.

שיתוף הפעולה בין שתי המדינות נעשה פעיל הרבה יותר לאחר סיום המלחמה הקרה, כאשר הסכמים דו צדדיים רבים נכנסו לתוקף בין שתי המדינות בתחומים רבים (מיסוי, הגנה על השקעות, תרבות ומדע, תעופה וכו').

### המאה ה-21
ב-1 בפברואר 2011, לראשונה מאז 1983, ממשלת אירלנד קיבלה החלטה לגרש דיפלומט רוסי שבסיסו בדבלין לאחר שחקירה של ה-Garda SDU (בעקבות טיפ מה-FBI) מצאה כי זהותם של שישה אזרחים אירים נגנבו ושימשו ככיסוי למרגלים רוסים שנמצאו שעבדו בארצות הברית ביוני 2010.

ב-26 במרץ 2018 קיבלה ממשלת אירלנד את ההחלטה לגרש דיפלומט אחד רוסי מאירלנד. זה נבע בעקבות ההרעלה לכאורה של סרגיי ויוליה סקריפל בסולסברי, אנגליה. הטישך ליאו ורדקר אמר שהוא "ממש נסער ובהלם ממה שקרה בסליסבורי שלשום. לא משנה איפה היא נמצאת, אף מדינה לא צריכה להיות מעורבת בהתנקשויות חוץ-טריטוריאליות, זו לא התנהגות מקובלת בעניינים בינלאומיים ולא יכולה להיות סובלנות של אף מדינה שתשתמש בנשק כימי או סוכנים כימיים בשום דרך." שר החוץ של אירלנד, סימון קובנאי אמר כי "בריטניה היא שכנתה וחברתה הקרובה ביותר של אירלנד ואנחנו נמצאים בסולידריות מוחלטת עם ממשלת בריטניה כשהם מתמודדים עם הנסיבות וההשלכות של הפיגוע המחריד הזה."

בינואר 2022, רוסיה הודיעה כי היא מתכננת לבצע תרגילים ימיים בתוך האזור הכלכלי הבלעדי של אירלנד, כ-240 ק"מ מחופי קורק. בתגובה לבקשת ממשלת אירלנד, הסכים שר ההגנה של רוסיה, סרגיי שויגו, להעביר את התרגילים הללו מהמקום ב-29 בינואר "כמחווה של רצון טוב".

ב-24 בפברואר 2022, הטישך האירי, מיהאל מרטין, גינה את הפלישה הרוסית לאוקראינה וכינה אותה כ"הפרה בלתי מוסרית ומקוממת של העקרונות הבסיסיים ביותר של המשפט הבינלאומי" ו"מעשה תוקפנות רצחני מזעזע נגד מדינה שלווה ריבונית", והבטיח כי האיחוד האירופי יטיל סנקציות. כמה ימים לאחר מכן, נהג משאית נסע לתוך השגרירות הרוסית בדבלין במכוון. איש לא נפגע.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איגואנודונטיה

**איגואנודונטיה** (שם מדעי: ***Iguanodontia***) היא קבוצה של דינוזאורים צמחוניים מקבוצת האורניתופודה. 

איגואנודונטים חיו החל מאמצע היורה מלפני 163 מיליון שנה, התפתחו לאורך הקרטיקון ונכחדו עם הכחדת הקרטיקון הגדולה לפני 66 מיליון שנה. הם התפתחו ממינים קדומים יותר כמו ההיפסילופודוניים.

רבים מבני קבוצה זו היו גדולים מאוד, כשהגדולים ביותר היו ההדרוזאוריים, בעלי מקור הברווז שהגיעו עד לאורך 16 מטרים ולמשקל 16 טון. הם היו בעלי סוללת שיניים בלסתם, איתה טחנו חלקי צמחייה. רבים מהם נעו על שתי רגליים והשתמשו בזנב ליציבה זריזה. ככל הנראה הם גם נעו בעדרים גדולים כדי להתגונן מטריפה.

## מיון
**קבוצה Rhabdodontomorpha
***סוג מוטבורזאורוס (Muttaburrasaurus)
***סוג לאני (Iani)
***משפחה רבדודוניים (Rhabdodontidae)
**סוג Fostoria
**סוג טנונטוזאורוס (Tenontosaurus)
**קבוצה **Dryomorpha**
***סוג Owenodon
***משפחה דריוזאוריים (Dryosauridae)
***קבוצה אנקילופולקסיה (Ankylopollexia)
****משפחה קמפטוזאוריים (Camptosauridae)
****קבוצה Styracosterna
*****קבוצה Hadrosauriformes
******משפחה איגואנודונטידים (Iguanodontidae)
******על-משפחה דמויי הדרוזאורים (Hadrosauroidea)
*******משפחה הדרוזאוריים (Hadrosauridae)

## קישורים חיצוניים

* 

קטגוריה:אורניתופודה
מישל ורן

**מישל ז'אן פייר ורן** (בצרפתית: **Michel Jean Pierre Verne**; 3 באוגוסט 1861 – 5 במרץ 1925) היה סופר ועורך צרפתי ובנו של הסופר ז'ול ורן.

## ביוגרפיה

מישל נולד בפריז, צרפת. בגלל התנהגותו הוא נשלח על ידי אביו למושבת העונשין מטרי למשך שישה חודשים בשנת 1876. בגיל 19 הוא גרם לשערורייה כשברח עם שחקנית למרות התנגדויותיו של אביו המפורסם. בשנת 1883 אביו התקרב אליו ומישל התחתן - אך לבסוף נטש את אשתו הטריה וברח עם ז'אן ריבול בת ה-16, עמה נולדו לו שני בנים (מישל וג'ורג') לפני סיום הגירושין ובן נוסף (ז'אן ז'אק) לאחר שנישאו. נושאים אלה ואחרים גרמו למתח רב בין מישל לאביו, אולם עד שמת ז'ול ורן בשנת 1905 השתפרו היחסים ביניהם, והם שיתפו פעולה בכמה סיפורים.

מישל היה האחראי על פרסום רבים מכתבי היד האחרונים של אביו, ועל פי השמועה, ייתכן שמישל כתב חלק מהם בעצמו. עבודות שיוחסו בעבר לז'ול ורן, אך נחשבות כעת לכאלה שנכתבו על ידי מישל, כוללות את המגדלור בסוף העולם, הר הגעש הזהוב וסוכנות הנסיעות תומפסון. מישל ורן כתב בז'אנר דומה לאביו, ונחשב על ידי אביו לסופר טוב, אך יצירותיו נחשבות כיום לרוב כנחותות מאלה של אביו.

חלק מיצירותיו, כמו Un Express de L'Avenir והיצירה "בשנת 2889", בולטות בשימוש בשפופרות אוויר.

## יצירות מאת מישל ורן

## קישורים חיצוניים

* רשימת כותרים של ורן (כולל יצירות מאת מישל ורן)
* ביטוי לעתיד (סיפור קצר, שפורסם במקור בשמו של ז'ול ורן בגלל שגיאת עריכה)
* 

קטגוריה:סופרי מדע בדיוני צרפתים
קטגוריה:ז'ול ורן
קטגוריה:צרפתים שנולדו ב-1861
קטגוריה:צרפתים שנפטרו ב-1925
פטריק לפברה

**פטריק לפברה** (בהולנדית: **Patrick Lefevere**; נולד ב-6 בינואר 1955) הוא רוכב אופני כביש בעבר וכיום מנהלה המקצועי של קבוצת קוויק סטפ. על פי דירוג אתר cyclingranking.com , לפברה הוא המנהל המקצועי המצליח ביותר בהיסטוריה.

## קריירה כרוכב וכמנהל מקצועי
לפברה נולד בפלנדריה שנמצאת בבלגיה. הוא לא היה רוכב מוצלח או הישגי במיוחד, וההישגים הגדולים שלו היו ניצחון בקטע בודד בוואלטה אספנייה 1978 ובקורן–בריסל–קורן  באותה שנה.

לאחר פרישתו מרכיבה תחרותית בתום 1979, לפברה הפך באופן רשמי ל"דירקטור ספורטיף" (מאמן הקבוצה). ב-1980 הוא היה המאמן של קבוצת "מרק סופריה", וב-1981–1982 הוא היה המאמן של קבוצת "קפרי - סונה".

משנת 1985 עד 1987 לפברה עבד כמאמן של קבוצת לוטו (כיום לוטו סודאל). בשנת 1988 הוא היה המאמן של קבוצת TVM, ובשנת 1989–1990 עבד בקבוצת ווינמן.

משנת 1991–1994 לפברה היה המאמן המקצועי של MG-GB ביחד עם רוג'ר דה ולמינק. היא הייתה הקבוצה הבכירה הראשונה בה לפברה עבד, עם רוכבים בכירים כמו דוידה רבלין ומריו צ'יפוליני.

ב-1995 לפברה הפך לאחד ממאמני קבוצת מאפי הבכירה עד 2000. ב-2001, לפברה הקים את קבוצת דומו-פארם פריטס שפעלה בשנת 2001–2002, ורכבו בה רוכבים בכירים כמו רישאר וירנק, רובי מקיוואן ויוהאן מוזיאו ואף הבן של אדי מרקס, אקסל מרקס. הקבוצה ניצחה במרוצים רבים, הבולטים מביניהם היו שני ניצחונות רצופים בפריז - רובה. ב-2001 עם סרוואייס קנאוון  וב-2002 עם יוהאן מוזיאו.

ביולי 2002, לאחר שחברת מאפי הודיעה שתעזוב את קבוצת האופניים, לפברה ניפגש עם ראשי חברת קוויק סטפ הבלגית והם הפכו לספונסר הקבוצה החדש. הקבוצה שינתה את שמה במשך השנים, אך חברת קוויק סטפ נשארה הספונסר הראשי בכל השנים האלו עד היום.

הקבוצה המשיכה להצטיין במהלך השנים במרוצים חד יומיים, בזכות רוכבים כמו תום בונן, פאולו בטיני, ועוד. וזכתה במרוצים חד-יומיים רבים.

ב-2005 ניצח תום בונן את אליפות העולם באופני כביש לאחר ספרינט רב משתתפים. ב-2011, הקבוצה איבדה את הספרינטר שלה ווטר וויטלנד, לאחר שמת עקב התרסקות במהירות גבוהה בקטע השלישי של הג'ירו ד'איטליה, קטע למחרת, כל הקבוצה עזבה את המרוץ עקב המאורע.

ב-2013, טוני מרטין ניצח את אליפות העולם בנגד שעון. שנה לאחר מכן, מיכל קוויאטקובסקי שיחזר את ההישג של בונן מ-2005 וניצח את אליפות העולם.

בדצמבר 2024, בגיל 69, הודיע לפברה כי הוא מסיים את הקריירה שלו כמנהל בעולם אופני הכביש המקצועי.

## קישורים חיצוניים

* גלעד גרוסמן, אלף ניצחונות, אלף שערוריות: "הפה הגדול" של עולם האופניים פורש, באתר שוונג, 12 בדצמבר 2024
* מארק ואן לינדן, "The Patrick Lefevere-era.", סיכום הקריירה של לפברה כמנהל מבחינה סטטיסטית, באתר procyclingstats, 15 בדצמבר 2024

## הערות שוליים

קטגוריה:רוכבי אופניים בלגים
קטגוריה:בלגים שנולדו ב-1955
הר הארדי (אנטארקטיקה)

**הר הארדי** (באנגלית: **Mount Hardy**) הוא הר בחלק הצפון-מערבי של הרי טולה, בארץ אנדרבי, שבאנטארקטיקה.  

ההר ממוקם בסמוך ממזרח להר אולדפילד.

## היסטוריה
### גילוי ההר

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956 ובשנת 1957.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ק. הארדי (K. Hardy), תצפיתן מזג אוויר בתחנת וילקס בשנת 1959.

## לקריאה נוספת

•  EDWARD S. GREW, **[http://www.minsocam.org/ammin/AM65/AM65_821.pdf Sapphirine + quartz association from Archean rocks in Enderby Land, Antarctica]**, American Mineralogist, Volume 65, pages 821-836, 1980, PP 822 - 823

•  EDWARD S. GREW, **[http://www.minsocam.org/ammin/AM67/AM67_762.pdf Osumilite in the sapphirin quartz terrane of Enderby Land, Antarctica: implications for osumilite petrogenesis in the granulite facie]**, American Mineralogist, Volume 67, pages 762-787, 1982, PP 763 - 765

• R. L. Oliver, P. R. James, J. B. Jago, **[https://books.google.co.il/books?id=KE3wCs13g7IC&pg=PA690&lpg=PA690&dq=%22Mount+Hardy%22+Antarctica&source=bl&ots=j425VFx5PA&sig=ACfU3U1CCiwy5y1_qhFmoSgzC900Ogt8LQ&hl=en&sa=X&ved=2ahUKEwi3-pGPyKnmAhXMG5oKHSLbC0IQ6AEwEnoECBAQAQ#v=onepage&q=%22Mount%20Hardy%22%20Antarctica&f=false Antarctic Earth Science]**, P 42

## קישורים חיצוניים

* הר הארדי באתר הסקר הגאולוגי של ארצות הברית
* הר הארדי באתר הגאזט האנטארקטי המשווה SCAR של ממשלת אוסטרליה
* תצלום אוויר של הר הארדי

## הערות שוליים

הארדי
הר אולדפילד (אנטארקטיקה)

**הר אולדפילד** (באנגלית: **Mount Oldfield**) הוא הר לחוף האוקיינוס האנטארקטי בצד המזרחי של מפרץ אמונדסן, בהרי טולה בארץ אנדרבי, שבאנטארקטיקה.

הר אולדפילד ממוקם בסמוך ממערב להר הארדי.

להר מצוק משונן מצידו המערבי, ופסגה חרוטית מצידו המזרחי.

## היסטוריה
### גילוי ההר

ההר מופה וצולם מן האוויר על ידי משלחת החקר האנטארקטית הלאומית של אוסטרליה בשנת 1956 ובנובמבר 1958 הגיע אל ההר ג. א. נוקי (G.A. Knuckey) מטעם משלחת החקר על מנת למדוד במדויק את מיקום ההר.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ר.אי.ט. אולדפילד (R.E.T. Oldfield), מפעיל רדיו בתחנת מוסון בשנת 1958.

## קישורים חיצוניים
* הר אולדפילד באתר הסקר הגאולוגי של ארצות הברית
* הר אולדפילד באתר הגאזט האנטארקטי של ממשלת אוסטרליה
* הר אולדפילד באתר הגאזט האנטארקטי המשווה SCAR של ממשלת אוסטרליה

## הערות שוליים

אולדפילד
אקנתודים

**אקנתודים** (שם מדעי: Acanthodii) היא מחלקה מקבוצת בעלי החוליות, אשר התקיימה בעידן הפלאוזואיקון מתחילת הסילור עד הפרם ונכחדה עם הכחדת הפרם. הם מכונים גם "כרישים קוצניים", אך אינם קרובים לכרישים. המחלקה הוגדרה ב-1846 בידי החוקר הבריטי ריצ'רד אוון.

דגים אלו היו דומים במראם לכרישים או לדגי סחוס אחרים, אך היו שייכים למחלקה עצמאית. בנוסף הם היו בעלי מאפיינים של כמה דגי גרם כמו דגי התנין או הקשות-סנפיר. בניגוד לרוב הדגים עורם היה בעל טבעות קטנות שדמו מעט לקשקשים, אך היו רכים יותר. עמוד השדרה שלהם היה בעל מבנה סחוסי אך הסנפירים היו גרמיים יחסית. הם היו גבוהים ודמויי-מפרש בצורתם של כמה מינים. הלסתות היו בעלות שיניים חדות קטנות יחסית ולחלקם כלל לא היו שיניים אל לוחיות הקשורות ללסת. חלקם היו ימיים אך לאורך הדבון עברו חלקם למים מתוקים.

מחלקה זו נחשבת לפרפילטית מאחר שקשה לקבוע את הקרבה אליה, את המינים ואת הזמן בו נכחדו והסיבות לכך, זאת מאחר שהמאובנים שלהם מועטים ומקוטעים. למרות זאת מחשיבים אותה לחוליה מקשרת בין דגי הסחוס, בעלי השריון כמו הדג אנטלוגנאתוס ודגי הגרם האמיתיים.

## מיון
*סדרה Climatiiformes
**משפחה Gyracanthidae
**משפחה Climatiidae
**משפחה Culmacanthidae
**משפחה Tetanopsyridae
**משפחה Diplacanthidae
*סדרה Ischnacanthiformes
**משפחה Ischnacanthidae - בה האיסכנקנתוס.
**משפחה Poracanthidae
*סדרה Acanthodiformes
**משפחה Acanthodidae
**משפחה Cheiracanthidae
**משפחה Mesacanthidae

## קישורים חיצוניים

* 

קטגוריה:בעלי חיים שתוארו ב-1846
קטגוריה:חולייתנים לסתניים
קטגוריה:דגים מהפלאוזואיקון
קטגוריה:טקסונים שתוארו בידי ריצ'רד אוון
ריפידיסטים

**ריפידיסטים** (שם מדעי: ***Rhipidistia***) היא קבוצה של דגי גרם מהמחלקה בעלי סנפירים בשרניים, אשר החלה להתפתח מתחילת הדבון לפני 410 מיליון שנה. היא כללה מינים רבים שהתפתחו לצורות שונות, העיקריות מביניהם הם דגי הריאות, החיים כיום בביצות באזורים הטרופיים של אפריקה, אוסטרליה ואמריקה הדרומית. קבוצה זו היא גם הקבוצה ממנה התפתחו ראשוני בני הקבוצה בעלי ארבע רגליים, בתוכה כל החולייתנים היבשתיים, אשר היוו את ראשוני הדו-חיים.

בני קבוצה זו החלו להפוך לראשונה ליצורי יבשה ושלדם השתכלל לשם כך, בעיקר במבנה הגפיים הכבדות והחזקות יותר שלהם, התקצרות הסנפירים וכן בחלל רוחבי בעצמות האף, אשר עזר להגדיל את מחיצת האף החשובה לנשימת אוויר.

הדגים האמפיביים מקבוצה זו שגשגו ביותר במהלך הדבון וחלק מהקרבון, אשר היו לחים מאוד וכוסו בביצות שופעות ומקווי מים מתוקים רבים. עם זאת הם נכחדו לאחר מכן עקב התייבשות גבוהה או תחרות מצד מינים מפותחים מהם. רק הזוחלים וצאצאיהם וכן דגי הריאות והדו-חיים הקיימים הצליחו לשרוד לאחר מכן.

## מיון
*תת-מחלקה דגי ריאות (Dipnoi)
**סדרה Porolepiformes - נכחדה. בה ההולופטיכיוס
**על-סדרה בעלי ריאה (Ceratodontimorpha)
***סדרה בעלי ריאה אחת (Ceratodontiformes)
***סדרה בעלי שתי ריאות (Lepidosireniformes)
**קבוצה טטרפודמורפה (Tetrapodomorpha)
***סדרה Rhizodontida - נכחדה
***על-סדרה Osteolepidida - נכחדה
***קבוצה Eotetrapodiformes
****קבוצה Elpistostegalia
*****קבוצה סטגוצרפליה (Stegocephalia)
******סדרה איכתיוסטגאים (Ichthyostegalia) - נכחדה
******משפחה Elpistostegidae - נכחדה
******משפחה Whatcheeriidae - נכחדה
******משפחה Colosteidae - נכחדה
******על-משפחה Baphetoidea - נכחדה
******קבוצה בעלי ארבע רגליים (Tetrapoda)

## קישורים חיצוניים

* 

קטגוריה:בעלי חיים שתוארו ב-1887
קטגוריה:טקסונים שתוארו בידי אדוארד דרינקר קופ
קטגוריה:בעלי סנפירים בשרניים
אינטייק

**אינטייק** הוא שלב המפגשים הראשוניים בטיפול כלשהו. כאשר נותן השירות (המטפל), נפגש יחד עם מבקש השירות (המטופל), נחשף בפני המטפל מידע כגון הסיבות שהביאו את הפציינט לטיפול ופרטים על חייו האישיים.
בסיום האינטייק המטפל מציג את התרשמותו והמלצותיו הטיפוליות להמשך התהליך הטיפולי.

## מאפייני האינטייק
* המיקום בו יתבצע הטיפול – מוסד פסיכיאטרי (עלול להיות טיפול בכפייה) או קליניקה פרטית (ככל הנראה מרצון).
* הכשרתו המקצועית של המטפל.
* זהות המטופל – האם הוא קטין או מבוגר.
* אתיקה.
* כתיבה אובייקטיבית – מלבד שלב ההתרשמות, על המטפל לרשום בצורה אובייקטיבית ולא באופן אישי ("הפונה מציין כי...", "לדבריו של הפונה...").

## סעיפי האינטייק
במהלך המפגשים, המטפל שואל את המטופל שאלות וכותב רשמים באופן הבא:
# פרטים מזהים – מתייחס לשם המלא, תאריך הלידה, מגדר, ארץ לידה, מצב משפחתי, מיקום משפחתי במשפחה (ילד יחיד, בן בכור וכדומה), מקום מגורים (עיר, מושב או קיבוץ ובנוסף – האם יש למטופל דירה, בית פרטי וכדומה), תעסוקה ולעיתים רקע עדתי ודתי.
# גורם מפנה לטיפול – המטופל נשאל אם הוא הגיע ברצון או בכפייה. אם בכפייה, מה הביא את הגורם המפנה להפנות את המטופל לטיפול?
# סיבת ההפניה – הסיבה בגללה המטופל הגיע לטיפול ברגע הנוכחי (על המטפל לחתור להבנת הסיבה הגלויה והסמויה). כמו כן, המטפל שואל כיצד הבעיה באה לידי ביטוי בחיי המטופל.
# רקע ותולדות הבעיה – מתייחס לטריגר שהביא לעליית המצב בגינו המטופל בא. עלול להיות על רקע מחלה פיזית או נפשית מסוימת.
# התפתחות ותולדות הפונה (סקירת חיים) – הסעיף המעמיק ביותר. השאלות שישאלו יתחילו מראשית חייו של המטופל בסדר כרונולוגי: בהריון אימו (האם ההריון היה מתוכנן, האם הלידה הייתה קלה, האם האב היה נוכח בלידה...), שלבי ההתפתחות הראשוניים (מיומנויות מוטוריקה עדינה וגסה, שלבי ההליכה, גמילה מבקבוק וצרכים...), כניסה למסגרות (פעוטון, גן, בה"ס, צבא, עבודה...).המטפל שואל שאלות כגון "איך הרגשת בבה"ס מבחינה חברתית" "האם סבלת מניכור חברתי בשלב מסוים?"
# מערכת משפחתית ומערכת תמיכה – מידת הקשר עם המשפחה וחוג החברים של המטופל.
# היסטוריה רפואית ונפשית – כל הקשור בניתוחים, תרופות, טיפולים שונים. אם היו, כמה זמן נמשכו? מדוע הופסקו ועל ידי מי?
# סיכום – הבאת כל הפרטים שנכתבו עד כה לסיכום קונקרטי של כמה שורות. בנוסף, כתיבת סיכום דינאמי (פרשנות אישית על פי אירועי חייו של המטופל).
# אבחנה
## לפי ICD – ספר שמפרסם ארגון הבריאות העולמי ומקטלג מחלות נפשיות ופיזיות.
## לפי DSM – ספר שמפרסם האגודה האמריקנית לפסיכיאטריה, המקטלג בהפרעות נפשיות.
# מוטיבציה לקבלת עזרה – האם המטופל סגור לקבלת עזרה או משתף ופתוח עם המטפל.
# המלצות על תוכנית טיפול – המלצה על טיפול מסוים שהמטפל חושב שיתאים למטופל.

## ניסוח תקין של בעיות ברשמים
* שם המטופל.
* מצבו ההתנהגותי.
* איפה ומתי ההתנהגות קרתה (ההתנהגות חייבת להתקיים גם בעתיד).
* למה המצב אינו רצוי – לתאר את סיבות המטופל וסביבתו.

## הערכה והצבת מטרות
על המטפל לכתוב בצורה אופרטיבית וקוהרנטית את מטרות הטיפול על מנת שיהיה ניתן לעקוב אחריהן לאורך התהליך הטיפולי, ובסיומו לבחון האם המטרות הושגו.

## ראו גם
* חוזה טיפולי

קטגוריה:פסיכותרפיה
יעקב כהנא

רבי **יעקב כהנא** (תקכ"ד ~1764 - י"ט באדר ב' תקפ"ו מרץ 1826, וילנה), היה מתלמידי הגאון מווילנה, נודע בשל ספרו **גאון יעקב** על מסכת עירובין.

## ביוגרפיה
נולד בשנת תקכ"ד לרבי אברהם כהנא, אב בית דין ברסטיץ, ולפריידיל, בתו של רבי שאול מאמסטרדם. בשנת תקל"ז (1777) נישא לרויזע בתו של רבי יששכר בער אחי הגאון מווילנה. בימי חייו הצניע את תורתו, וזו לא הייתה מוכרת גם בקרב יהודי עירו וילנה. נודע בענוותו ובצדקתו.

היה תלמידו של הגר"א במשך עשרים ואחת שנה, עד פטירת הגר"א. הגר"א, שהיה בכור, פדה את עצמו אצלו.

מנע את עצמו מלשמש ברבנות, ולאחר פטירת חותנו התפרנס מניהול כספי הצדקה של יהודי וילנה.

נפטר בי"ט באדר ב' תקפ"ו ונטמן בווילנה.

## כתביו
יש המייחסים אליו את עריכת פירוש הגר"א לסדר טהרות, ובענוותו סירב להזכיר את שמו על עריכת הפירוש.

חיבר חיבורים רבים בנגלה ובנסתר. מתוכם הודפס הספר **גאון יעקב**, על מסכת עירובין. נערך והוצא לאור לאחר פטירת המחבר על ידי הרב רפאל נתן נטע רבינוביץ. החיבור מצוטט במשנה ברורה עשרות פעמים ובספרים רבים נוספים.

בתוספתא שבש"ס וילנא מובא פירושו למסכת עירובין "מרא דמתניתא". פירושו לירושלמי נקרא "תנא ירושלמי".

## קישורים חיצוניים
* 
* תולדות חייו, בספר "כתבי הגאונים", באתר היברובוקס
* 

## הערות שוליים

קטגוריה:וילנה: רבנים
קטגוריה:תלמידי הגר"א
קטגוריה:פרשני התלמוד
קטגוריה:פרשני התוספתא
קטגוריה:משפחת הגר"א
קטגוריה:משפחת אשכנזי
קטגוריה:פרשני התלמוד הירושלמי
קטגוריה:ילידי 1764
קטגוריה:נפטרים ב-1826
משה סקרוטה

רבי **משה סקרוטה** (גם **שקארוטה**, ה'תרמ"ח, 1888 – ה'תש"ד, 1944) ר"מ בישיבת כנסת ישראל, סלבודקה, חתנו של רבי משה מרדכי אפשטיין, שימש כרב וראש ישיבה בפרבר הקובנאי סלבודקה.

נרצח בעת חיסול גטו קובנה. ספרו "אור משה" בכתב ידו, שעסק בענייני הלכה ואגדה, אבד בשואה.

## ביוגרפיה
רבי משה התייתם בגיל צעיר, וגדל אצל דודו אח אמו, רבי פייביש סקרוטה, בעיר רז'יצה שבלטביה שאמצו כבנו, ואף הוריש לו את הונו. ברז'יצה הוא למד אצל רבי איצל'ה רב המקום. בהמשך עבר ללמוד אצל רבי מאיר שמחה הכהן מדווינסק, והפך למקורבו ומזכירו האישי.

לאחר מכן המשיך את לימודיו בישיבת כנסת ישראל בסלבודקה. הוא נישא לפייגא, בתו הגדולה של רבי משה מרדכי אפשטיין ששימש באותה העת כראש הישיבה בסלבודקה, ולאחר מכן בישיבה בחברון.

לאחר נישואיו, נקרא לשמש ברבנות רז'יצה, עיר מולדתו, כשהוא נמנע מלקחת תשלום עבור כך, והתפרנס כל אותה עת ממסחר. כמו כן עמד בראשות הישיבה שם. בתחילת מלחמת העולם הראשונה, התגורר חמיו בביתו, לאחר שנמלט מאימת המלחמה.

בשנת ה'תרצ"ז, 1937, עזב רבי משה את ביתו, והתיישב בסלבודקה, ומונה לר"מ בישיבת כנסת ישראל בסלבודקה על ידי חמיו הרב אפשטיין שכיהן כראש הישיבה באותו זמן.

לאחר שגיסו רבי יוסף זוסמנוביץ נאלץ לעזב את רבנות סלבודקה בעקבות טענות הקהילה נגדו - כחלק מפולמוס המוסר, ועבר לווילקומיר לאחר שנבחר לרבנות העיר בעקבות פטירת רבה הקודם הרב אריה לייב רובין - ותחתיו התמנה רבי משה לשמש כרב העיר סבלודקה, יחד עם רבי זלמן אוסבסקי ששימש אף הוא כרב העיר.

רבי משה נרצח בגטו קובנה בעת חיסול הגטו בשנת 1944. ולדעות אחרות נפטר כבר בשנת ה'ת"ש, 1940. יחד עמו נרצחו אשתו וילדיהם, מלבד בתם מרים ברוכאן שניצלה, בנה הוא מוטי ברכאן.

## לקריאה נוספת
* יהדות ליטא ח"ג עמ' 102, 418
* ספר 'חורבן ליטע', הרב אפרים אשרי

## קישורים חיצוניים
* 
* 

## הערות שוליים

קטגוריה:אבות בתי דין
קטגוריה:סלובודקה: רבנים
קטגוריה:רבנים ליטאים
קטגוריה:רבנים חרדים
קטגוריה:ילידי 1888
קטגוריה:ליטאים שנפטרו ב-1944
רוברטו פריירה

**רוברטו מקסימיליאנו פריירה** (בספרדית: **Roberto Maximiliano Pereyra**; נולד ב-7 בינואר 1991) הוא כדורגלן ארגנטינאי, המשחק בעמדת הקשר בא.א.ק. אתונה.

## קריירת מועדונים
פריירה התחיל את הקריירה שלו במחלקת הנוער של ריבר פלייט, בה זכה לכינוי "אל טוקומאנו" בזכות עיר הולדתו טוקומאן. ב-16 במאי 2009, ערך את הופעת הבכורה שלו בקבוצה הבוגרת בהפסד 0–4 להורקאן. בעונת , הפך לשחקן הרכב בקבוצה כאשר רשם 27 הופעות בליגה.

ב-30 באוגוסט 2011, פריירה חתם לחמש שנים באודינזה מהסרייה א'. ב-28 בינואר 2012, פריירה ערך את הופעת הבכורה שלו בקבוצה בהפסד 1–2 ליובנטוס. ב-29 באפריל 2012, הבקיע את שער הבכורה שלו בקבוצה בניצחון 0–2 ללאציו.

ב-25 ביולי 2014 הושאל ליובנטוס עד לסיום העונה עם אופציה לרכישה בסיום העונה תמורת 14 מיליון אירו. ב-30 באוגוסט 2014, ערך את הופעת הבכורה שלו בקבוצה בניצחון 0–1 נגד קייבו ורונה. ב-23 ביוני 2015 הודיעה יובנטוס על מימוש האופציה על פריירה, וחתם בקבוצה לארבע שנים.

ב-19 באוגוסט 2016, פריירה חתם לחמש שנים בווטפורד. ב-27 באוגוסט, ערך את הופעת הבכורה שלו בקבוצה בהפסד 1–3 לארסנל, בו גם כבש את שער הבכורה שלו בקבוצה.

ב-28 בספטמבר 2020 חזר פריירה לאודינזה וחתם לשלוש שנים.

בקיץ  חתם בא.א.ק. אתונה מליגת העל היוונית.

## קריירה בינלאומית
פריירה השתתף עם נבחרת הנוער בגביע העולם בכדורגל עד גיל 20. ב-11 באוקטובר 2014, פריירה ערך את הופעת הבכורה שלו בנבחרת הבוגרת בהפסד 0–2 ל. ב-11 באוקטובר 2018, פריירה כבש את שערו הבינלאומי הראשון בניצחון 0–4 נגד .

פריירה השתתף עם הנבחרת בקופה אמריקה 2015 וקופה אמריקה 2019.

## תארים
; יובנטוס
*סרייה א': , 
*קופה איטליה: , 
*הסופר קאפ האיטלקי: 

## קישורים חיצוניים

קטגוריה:קשרי כדורגל ארגנטינאים
קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ריבר פלייט
קטגוריה:כדורגלני אודינזה
קטגוריה:כדורגלני יובנטוס
קטגוריה:כדורגלני ווטפורד
קטגוריה:כדורגלני א.א.ק. אתונה
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2015
קטגוריה:כדורגלני קופה אמריקה 2019
קטגוריה:ספורטאים ארגנטינאים באיטליה
קטגוריה:ספורטאים ארגנטינאים באנגליה
קטגוריה:ספורטאים ארגנטינאים ביוון
קטגוריה:ארגנטינאים שנולדו ב-1991
סמואל בראון

**סמואל בראון** (נולד ב-3 במרץ 1998) הוא כדורגלן ישראלי המשחק בעמדת הקשר בעירוני מודיעין. אחיו הבכור הוא הכדורגלן וובה בראון.

## קריירה
בראון התחיל את הקריירה שלו בקבוצת הילדים של הפועל רמת גן, ובעונת  עבר לקבוצת הנוער של עירוני קריית שמונה. ב-11 במרץ 2018, בראון ערך את הופעת הבכורה שלו בקבוצה הבוגרת בניצחון 0–3 על הפועל עכו במסגרת ליגת העל. עד לסיום עונה זו, רשם שבע הופעות בקבוצה הבוגרת. בעונת 2018/2019 הפך לשחקן הרכב בקבוצה ורשם 30 משחקי ליגה. ב-27 באוקטובר 2018 כבש בראון את שער הבכורה שלו בליגת העל, בניצחון 0–3 על בני סכנין.ב-13 ביולי 2023 חתם בהפועל פתח תקווה.בספטמבר 2024 חתם בבני יהודה תל אביב.ב-6 בפברואר 2025 חתם  בהפועל עירוני ראשון לציון.בספטמבר 2025 חתם בעירוני מודיעין.

לזכותו של בראון ארבע הופעות בנבחרת הצעירה.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:רמת גן: כדורגלנים
קטגוריה:כדורגלני עירוני קריית שמונה
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל ראשון לציון
קטגוריה:כדורגלני עירוני מודיעין
קטגוריה:ישראלים שנולדו ב-1998
עומר לקאו

**עומר לקאו** (נולד ב-7 בפברואר 1998) הוא כדורגלן ישראלי המשחק בעמדת הקשר במכבי יבנה מליגה א' דרום.

## קריירת מועדונים
לקאו נולד ביבנה למשפחה יוצאת אתיופיה. החל את הקריירה שלו בקבוצת הילדים של מכבי יבנה. בגיל 13 הצטרף למכבי תל אביב וכעבור ארבע שנים עבר לעירוני קריית שמונה. ב-9 באפריל 2017 ערך לקאו את הופעת הבכורה שלו בקבוצה הבוגרת, בתיקו 1-1 נגד מ.ס. אשדוד. ב-13 בינואר 2018 הבקיע את שער הבכורה שלו בקבוצה הבוגרת, בתיקו 1-1 נגד בית"ר ירושלים.

ב-17 ביולי 2020 הושאל לעונה אחת להפועל חדרה. ב-3 בפברואר 2021 חתם בהפועל כפר סבא עד תום העונה.

ב-23 ביולי 2021 חתם לקאו לעונה אחת בבית"ר ירושלים. ב-24 ביולי 2022 חתם בהפועל רמת גן. לאחר ששותף בשבעה משחקים בהפועל רמת גן בתחילת עונת 2022/2023, חתם ב-5 בדצמבר במכבי יבנה מליגה א' דרום.

## נבחרות ישראל
בצעירותו שיחק לקאו בכל הנבחרות הצעירות של ישראל ורשם בסך הכל 29 הופעות, תשע מתוכן בנבחרת הצעירה עד גיל 21.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:יבנה: כדורגלנים
קטגוריה:כדורגלני עירוני קריית שמונה
קטגוריה:כדורגלני הפועל חדרה
קטגוריה:כדורגלני הפועל כפר סבא
קטגוריה:כדורגלני בית"ר ירושלים
קטגוריה:כדורגלני הפועל רמת גן
קטגוריה:כדורגלני מכבי יבנה
קטגוריה:ישראלים שנולדו ב-1998
אתלטיקה באולימפיאדת טוקיו (2020)

**תחרויות האתלטיקה באולימפיאדת טוקיו (2020)** נערכו בעשרת הימים האחרונים של אולימפיאדת טוקיו. התחרויות חולקו לשלוש קטגוריות מרכזיות: תחרויות שדה ומסלול, ריצות כביש והליכה תחרותית. בסך הכל התקיימו 48 תחרויות, תחרות אחת יותר מהאולימפיאדה הקודמת, בשל הוספת מקצה ריצת שליחים 4X400 מטר משולבת.

במהלך התחרויות נקבעו שלושה שיאי עולם ו-12 שיאים אולימפיים חדשים.

לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים מקיץ 2020 לקיץ 2021.

## מוקדמות
שיטת הדירוג לקראת אולימפיאדת טוקיו השתנתה בצורה מהותית בהשוואה לאירועים קודמים. שיטת המיון החדשה משלבת בין שני קריטריונים: 50% מהמשתתפים יקבעו בהתאם לעמידה בקריטריונים שנקבעו מראש. 50% נוספים יקבעו בהתאם למיקום בדירוג העולמי במקצוע הספציפי. בנוסף, נקבע מספר משתתפים מקסימלי בכל אחד מהענפים.

## אירועים בולטים
### האתלטיות הבולטות
* **[[אליין תומפסון-הרה]]** (), זכתה ב-3 מדליות זהב, בריצת 100 מטר, בריצת 200 מטר ובריצת שליחות 4x100 מטר.
* **[[סיפאן חסן]]** (), זכתה ב-3 מדליות, 2 זהב ו-1 ארד, מדליות זהב, בריצת 5000 מטר, בריצת 10000 מטר ומדליית ארד ריצת 1500 מטר.
* **[[סידני מק'לוכלין]]** (), זכתה ב-2 מדליות זהב, בריצת 400 מטר משוכות ובריצת שליחות 4x400 מטר.
* **[[אתינג מו]]** (), זכתה ב-2 מדליות זהב, בריצת 800 מטר ובריצת שליחות 4x400 מטר.

### האתלטים הבולטים
* **[[מרסל ג'ייקובס]]** () זכה ב-2 מדליות זהב, בריצת 100 מטר ובריצת שליחים 4x100 מטר.

### שיאי עולם
#### נשים
* **[[יולימאר רוחאס]]** (), קבעה בקפיצה משולשת שיא עולם חדש של 15.67 מטר, שיפור של 17 ס"מ לשיא העולם בן 26 השנים של אינסה קראבץ.
* **[[סידני מק'לוכלין]]** (), קבעה בריצת 400 מטר משוכות שיא עולם חדש של 51.46 שניות, שיפור של 44 מאיות השנייה לשיא העולם הקודם שבו החזיקה בעצמה.

#### גברים
* **[[קרסטן ורהולם]]** (), קבע בריצת 400 מטר משוכות שיא עולם חדש של 45.94 שניות, שיפור של 76 מאיות השנייה לשיא העולם הקודם שבו החזיק בעצמו.

## [[אמרוץ]]
* צ'יג'ינדו אוג'ה () נמצא חיובי ל-S-23  ולאנובוסרם . מדליית הכסף שבה זכו הבריטים בריצת השליחים 4x100 מטר, נלקחה מהם וניתנה לקנדה ומדליית הארד ניתנה לרביעייה מסין.

## טבלת המדליות
;מקרא

## הזוכים במדליות
### נשים
#### מקצועות המסלול

(*) אתלטיות אשר רצו רק בשלב המוקדמות וזכו אף הן במדליות

#### מקצועות השדה

### גברים
#### מקצועות המסלול

(*) אתלטים שרצו רק בשלב המוקדמות וזכו אף הם במדליות

#### מקצועות השדה

### משולב (2 אתלטיות ו-2 אתלטים)

(*) אתלטים שרצו רק בשלב המוקדמות וזכו אף הם במדליות

## קישורים חיצוניים
* 

## הערות שוליים

*
2020
קטגוריה:ענפי ספורט באולימפיאדת טוקיו (2020)
דמויי צפלספיסים

**דמויי צפלספיסים** (שם מדעי: ***Pteraspidomorphi***) היא קבוצה נכחדת של דגים חסרי לסתות עתיקים, מקרובי הצמדאים והמיקסינות, אשר חיו בעידן הפלאוזואיקון בתקופות הסילור והדבון. בעבר שייכו לקבוצה את הצמדאים, אך כיום מעריכים שהם התפתחו מהמחלקה Hyperoartia. בקבוצה פוליפילטית זו היו 3 מחלקות:  Osteostraci ,Galeaspida ו-Pituriaspida.

דגים אלה הם המתקדמים ביותר מבין חסרי הלסתות ואולי הם התפתחו לחולייתנים הלסתניים. הם היו שטוחים ובעלי זנב ארוך וראשם וצידי הזימים שלהם עטו "קסדה" משוריינת להגנה. הפה שלהם כלל שפתיים משתרבבות, איתה יכלו לינוק טרף אך לא יכלו ללעוס כלל. התנועה העיקרית שלהם התבצעה באמצעות זנבם, אף שהיו להם סנפירי חזה בשרניים מתחת ל"קסדה". לא ברור אם היה להם שלד, אך לא היה עשוי מסחוס כמו של כרישים. אורך המינים הגיע ל-5 עד 6 סנטימטרים.

הם חיו כנראה על קרקעית הים ושאבו טרף קטן לפיהם או סיננו אצות או שיריים מהקרקעית בדומה לכמה מיני שפמנונאים או חריתאים מודרניים.

## מיון
*מחלקה Osteostraci
**סדרה Zenaspida
**סדרה Benneviaspidida
**סדרה Thyestiida
*מחלקה Galeaspida
**סדרה Eugaleaspidiformes
**סדרה Huananaspidiformes
**סדרה Polybranchiaspidiformes 
*מחלקה Pituriaspida
**סדרה Pituriaspidiformes
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חסרי לסתות מהפלאוזואיקון
מנחם דברן

**מנחם דברן** (7 ביולי 1903 – 14 בספטמבר 1987) היה אדריכל ישראלי שפעל בעיקר בחיפה.

## ביוגרפיה
ממוזער|250px|שמאל|מנחם ואיטה דברן בילדותם
ממוזער|250px|שמאל|מנחם ואיטה דברן בבגרותם
דברן נולד בקרקוב, פולין לשמעון וחנה. היה מדריך בתנועת השומר הצעיר ובגיל 16 עלה לארץ ישראל שם פגש את אחיו ואחותו.

היה בין מייסדי קיבוץ תל יוסף בעמק יזרעאל, חבר בגדוד העבודה ואגודת השומרים. עם עלייתו עסק בסיתות אבנים ובניית כבישים.

ב-1921 הגיעה ארצה בעקבותיו חברתו לספסל הלימודים מגיל 12, איטה (חוה) לנגרמן. גם היא ילידת קרקוב. הם נישאו ועזבו את הקיבוץ לחיפה.

תחילה עבד כסתת ובהיותו שמאלי, היה לו סיתות מיוחד בעל ביקוש רב. סיתת מספר בניינים ברחוב ירושלים בחיפה, סיתת חלק מאבני קשתות בניין הטכניון הישן בהדר ועזר כנראה בסיתות התבליטים על בנק אנגלו-פלשתינה ברחוב נתנזון 1. מתכנן מבנה הטכניון, אדריכל אלכסנדר ברוולד הבחין בכישוריו והציע לו מלגת לימודים בברלין.

בשנת 1927 נולד בנו יוסף ומיד לאחר מכן נסעה המשפחה לברלין, שם למד מנחם אדריכלות והנדסה.

ב-1933 שבה המשפחה לחיפה ודברן פתח משרד אדריכלים עצמאי שהתמחה בתכנון בתי דירות. ב-1935 נולד בנו יורם.

דברן תכנן כ-200 בתים, בעיקר בחיפה. בסגנונו ניכרה השפעת הבאוהאוס כפי שלמד בברלין. היה פסל וצייר חובב בעל כשרון רב. הוא תכנן גם בתים בעמק יזרעאל והיה מעורב בתכנון מבנים בתעלת סואץ.

בשנת 1973 בגיל 70 פרש מנחם לגמלאות והמשרד נסגר.

נקבר בבית הקברות שדה יהושע בחיפה.

## חיים אישיים
נשא לאישה את איטה (חוה) לנגרמן (נפטרה בשנת 1988) ונולדו להם שני בנים: יוסף בשנת 1927 ויורם בשנת 1935.

## מבנים נבחרים בחיפה
*רחוב החשמונאים 7
*רחוב החשמונאים 11
*רחוב פבזנר 60
*רחוב ארלוזורוב 22
*רחוב ארלוזורוב 89
*רחוב הרצל 76
*רחוב תל חי 18
*רחוב תל חי 32
*רחוב בר גיורא 23
*בית העם, מושב תל עדשים

## גלריה

קובץ:Arlozorov 22 Haifa - 1932.jpg|בניין ברחוב ארלוזורוב 22, חיפה ב-1932
קובץ:Arlozorov 22 Haifa - 2018.jpg|בניין ברחוב ארלוזורוב 22, חיפה ב-2018
קובץ:Arlozorov 89 Haifa.jpg|בניין ברחוב ארלוזורוב 89, חיפה ב-2019
קובץ:Hashmonaim 11 Haifa - Trifon house 1.jpg|בית טריפון - החשמונאים 11 חיפה ב-2019
קובץ:Hashmonaim 11 Haifa - Trifon house 2.jpg|בית טריפון - החשמונאים 11 חיפה ב-2019
קובץ:Tel Chai Haifa by Menachem Dabran.jpg|איור ששרטט מנחם דברן ב-1934, בניין ברחוב תל חי, חיפה


## קישורים חיצוניים

* 

## הערות שוליים

קטגוריה:אדריכלים ישראלים
קטגוריה:ישראלים ילידי פולין
קטגוריה:בוגרי השומר הצעיר
קטגוריה:אנשי העלייה השלישית
קטגוריה:חיפה: אישים
קטגוריה:ישראלים שנולדו ב-1903
קטגוריה:ישראלים שנפטרו ב-1987
קטגוריה:אישים הקבורים בבית הקברות שדה יהושע
אינזה

**אינזה** (ברוסית: **Инза**) היא עיר ברוסיה, במחוז אוליאנובסק.

## היסטוריה
אינזה נוסדה בשנת 1897 כתחנת רכבת, באותו שם, על המסילה אשר חיברה בין מוסקבה לבין קאזאן. כשנה לאחר מכן הושלמה בנייה של התחנה אשר הייתה בנויה מלבנים. בצמוד לתחנה החל להתפתח כפר בשם **קיטובסקי**.

בשנת 1913 בתחנת אינזה היו 8 בתי אב, בהם התגוררו 48 תושבים, כמו כן היו תחנת דואר-טלגרף ומפעל לעיבוד עץ. בכפר קיטובסקי היו 67 בתי אב ובהם 542 תושבים.
בשנת 1919 אינזה וקיטובסקי אוחדו לכדי ישות מוניציפלית אחת. ב-1920 נבנתה תחנת כוח וב-1925 נבנתה תחנת כוח נוספת. בימיה של מלחמת העולם השנייה באינזה טופלו חיילים סובייטים פצועים.

בשנת 1946 הוכרזה אינזה כעיר.

## אוכלוסייה
אוכלוסיית אינזה לפי שנים:

## קישורים חיצוניים

קטגוריה:מחוז אוליאנובסק: ערים
קטגוריה:יישובים שהוקמו ב-1897
צ'אפורדיאנושפה

**צ'אפורדיאנושפה** (בהונגרית: **Csáfordjánosfa**) הוא כפר קטן במחוז גיור-מושון-שופרון, שבצפון-מערב הונגריה.

כמו יישובים רבים באירופה גם בדומוסלו מספר התושבים נמצא בירידה. כך, בשנת 1880 היו 423 תושבים בכפר, בשנת 1990 היו 301 תושבים ובשנת 2021 רק 251 תושבים.

## יהודי צ'אפורדיאנושפה
בצ'אפורדיאנושפה חיו יהודים בתקופות זמן שונות וכמה יהודים מהכפר נרצחו בשואת יהודי הונגריה

## קישורים חיצוניים

*  

## הערות שוליים

קטגוריה:הונגריה: כפרים
קאם רדיש

**קמרון אלייז'ה "קאם" רדיש** (באנגלית: **Cameron Elijah "Cam" Reddish**; נולד ב-1 בספטמבר 1999) הוא כדורסלן אמריקאי, המשחק בעמדת הסמול פורוורד.

## קריירת תיכונים ונבחרת ארצות הברית
רדיש נולד וגדל בנוריסטאון שעל יד פילדלפיה, פנסילבניה. בגיל 14 עבר ללמוד ב"תיכון וסטאון" אשר בעיר וסט צ'סטר הסמוכה, ושיתף פעולה בקבוצת הכדורסל של התיכון עם הסנטר מוחמד במבה. בשנתו האחרונה בתיכון קלע 22.6 נקודות בממוצע למשחק, ובסיומה זכה בתואר שחקן התיכונים המצטיין בפנסילבניה (Mr. Pennsylvania Basketball). כמו כן באותה עונה נבחר להשתתף במשחק מקדונלד'ס אול-אמריקן ובנייקי הופ סאמיט.

בקיץ 2017 השתתף בטורניר גביע העולם בכדורסל עד גיל 19 כשחקן נבחרת ארצות הברית, אשר סיימה במקום השלישי וזכתה במדליית הארד. במשחק חצי הגמר הפסידה ארצות הברית במפתיע מול נבחרת קנדה, אותה הוביל אר. ג'יי. בארט עם 38 נקודות, בתוצאה 87–99. בשבעת משחקיו בטורניר רשם רדיש ממוצעים של 10.7 נקודות, 4.3 ריבאונדים ו-3.1 אסיסטים למשחק.

## קריירת מכללות
בשנת 2018 החל ללמוד באוניברסיטת דיוק, והצטרף לקבוצת הכדורסל שלה יחד עם שני השחקנים היחידים אשר דורגו לפניו ברשימות שחקני התיכונים המבוקשים ביותר ("Recruiting rankings") – זאיון ויליאמסון ואר. ג'יי. בארט. בעוד ויליאמסון ובארט עמדו בציפיות הגבוהות מהם והובילו את דיוק עם ממוצע של 22.6 נקודות למשחק (כל אחד), הציג רדיש יכולת מאכזבת כשקלע 13.5 נקודות בממוצע למשחק ב-35.6% קליעה מהשדה בלבד. גם הקבוצה עצמה אכזבה כשהודחה מטורניר אליפות המכללות כבר בשלב רבע הגמר (NCAA Elite Eight), לאחר שהפסידה מול אוניברסיטת המדינה של מישיגן בתוצאה 67–68. באפריל 2019 הודיעו ויליאמסון, בארט ורדיש על כוונתם לעזוב את האוניברסיטה כבר לאחר עונה אחת, ולהעמיד את עצמם לבחירה בדראפט ה-NBA.

## קריירה ב-NBA
בדראפט ה-NBA 2019 נלקח רדיש על ידי אטלנטה הוקס בבחירה העשירית, אחרי חבריו ויליאמסון (בחירה ראשונה) ובארט (בחירה שלישית). ב-6 במרץ 2020 קלע רדיש שיא עונתי של 28 נקודות בהפסד קבוצתו מול וושינגטון ויזארדס. ב-13 בינואר 2022 הועבר בטרייד עם סולומון היל לניו יורק ניקס תמורת קווין נוקס. ב-9 בפברואר 2023 הועבר בטרייד משותף עם ארבע קבוצות לפורטלנד טרייל בלייזרס. ביולי 2023 חתם רדיש בלוס אנג'לס לייקרס ובמרץ 2025 נופה מסגל הקבוצה.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של אטלנטה הוקס
קטגוריה:כדורסלני אטלנטה הוקס
קטגוריה:כדורסלני ניו יורק ניקס
קטגוריה:כדורסלני פורטלנד טרייל בלייזרס
קטגוריה:כדורסלני לוס אנג'לס לייקרס
קטגוריה:אמריקאים שנולדו ב-1999
דאטסון סוג 16

**דאטסון סוג 16** (באנגלית: **Datsun Type 16**) היא מכונית קטנה מתוצרת יצרנית כלי הרכב היפנית **Datsun**  (שם רשמי: **Datsun Motor Corporation**) אשר יוצרה בין השנים 1937–1938 ביפן.

בשנת 1934 השתלטה יצרנית המכוניות **[[ניסאן]]** על **Datsun**.

## "דאטסון סוג 16"

* דגמי "דאטסון סוג 16" יוצרו במספר סגנונות גוף: "phaeton", סדאן, קופה, רודסטר.
* מנוע קדמי, תכנון שסתום צדדי (sidevalve engine).
* סוג הנעה: הנעה אחורית.
* 4 נוסעים (דגם "סדאן").
* 2 דלתות, דלתות קדמיות - "דלתות התאבדות" (ציר פתיחת הדלת מנוגד לכיוון הנסיעה) (דגם "סדאן").
* דגם דאטסון סוג 17 שיוצר לאחר דגם "דאטסון סוג 16" היה כמעט זהה ל"דאטסון סוג 16" שקדם לו אך נבדל על ידי מוט אנכי רחב באמצע הסורג הקדמי ובעיצוב פנים הרכב שהיו פשוטים יותר.

## תמונות

קובץ:1937 Datsun Model 16 Sedan 02.jpg | "דאטסון סוג 16", דגם "סדאן", שנת 1937
קובץ: Datsun 16 Sedan 1937.jpg| "דאטסון סוג 16", דגם "סדאן", שנת 1937
קובץ:Datsun Model 16 Sedan, 1937 6829507176.jpg | "דאטסון סוג 16", דגם "סדאן", שנת 1937
קובץ:Datsun Model 16 Sedan, 1937 6975631567.jpg | "דאטסון סוג 16", דגם "סדאן", שנת 1937


## ראו גם
* ניסאן
* דאטסון DC-3
* דאטסון סוג 11
* דאטסון סוג 14
* דאטסון סוג 15
* דאטסון סוג 17
* דאטסון 17T

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1937
קטגוריה:כלי רכב יפניים
16
דמויי פטרספידים

ממוזער|שחזור של Anglaspis
**דמויי פטרספידים** (שם מדעי: Pteraspidomorphi) היא מחלקה נכחדת של דגים חסרי לסתות, אשר היו מהחולייתנים הראשונים בעולם. הם התקיימו החל מתקופת האורדוביק עד לסוף הדבון, אז הם פינו את מקומם לדגים מפותחים יותר.

דגים אלה היו חסרי לסתות ופיות ובמקום זה היו בעלי פתח שאיבה, בדומה לפתח הפה של הצמדים, המיקסינות ושל יצורים פרימיטיביים יותר כמו האצטלניים, כך שהם ניזונו רק מסחופת או מיצורי פלנקטון זעירים. הם היו בעלי זימים וגופם היה נוקשה, מכוסה בלוחיות שריון להגנה. הם היו חסרי סנפירים כמו דגים מודרניים ונראה שנעו לאט במים, אם כי היו בעלי זנב מתפקד. חלקם חיו במים מתוקים ואחרים במי הים, אך בקרבה רבה לחוף.

## מיון
*סוג Anatolepis
*קבוצה Arandaspida
**משפחה Arandaspididae
*קבוצה Heterostracomorphi
**סדרה Astraspida - בה האסטרספיס
**סדרה Eriptychiida
**תת-מחלקה Heterostraci
***סדרה Cyathaspidiformes
***סדרה Pteraspidiformes - בה הפטרספיס והדרפאנאספיס
***סדרה Cardipeltida
***סדרה Lepidaspidida
***סדרה Corvaspidida
***סדרה Tolypelepidida
***סדרה Tesseraspidida
***סדרה Traquairaspidiformes

## קישורים חיצוניים

קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
*
יהודה אידל שרשבסקי

**יהודה אידל שרשבסקי** (1804 – 1866) היה ממשכילי וילנה, סופר, חוקר ומורה לתלמוד וספרות רבנית בבית המדרש לרבנים בווילנה.

## ביוגרפיה
נולד בשנת 1804 לאביו בנימין שרשבסקי. למד אצל הרב יעקב מאיר מיאלאווקא ולאחר מכן עבד כמנהל חשבונות בבתי מסחר. בשנת תרי"ב (1852) החל לעבוד כמורה בבית המדרש לרבנים בווילנה. בשנת 1866 נסע לקובנה ומת שם מחולירה ביום הכיפורים. הוא נקבר בקובנה ונספד על ידי הרב יצחק אלחנן ספקטור. הניח בן, אליהו, שלימד גם הוא תנ"ך.

פרסם מאמרים עם ביאורים למילים, פסוקים ועניינים בתנ"ך. כן פרסם מאמרים נגד מנהגים שלא ישרו בעיניו כמו שימוש במגן דוד בבתי כנסת, הצבת ציורים ופסוקים נוספים על שלטי השויתי ותפילות למלאכים, כמו האמירה בברית מילה: "אליהו מלאך הברית הנה שלך לפניך עמוד על ימיני וסמכני".

בשנותיו האחרונות עבד על ספר "אגדות ירושלמי" עם מרדכי נתנזון.

## מכתביו
* יהודה אידל שערשעווסקי, **כור לזהב: באור על כמה מאמרי חז"ל הנראים כזרים אל השכל הישר, ורחוקי מדרך הדעת והתבונה**, חלקים א-ב, תרי"ח-תרכ"ו, יצא שוב בווינה תרפ"ט
* דרשות שלו נכללות ב**קובץ דרושים לשבתות ולמועדים: ולימי חגי אדונינו הקיסר / מאת ראשי המורים בבית מדרש הרבנים והרב לעדת ישורון פה ... ווילנא**, תרכ"ד 1863

## קישורים חיצוניים
* 
* 

מכתביו:
*
*
*; 

## הערות שוליים

קטגוריה:משכילי וילנה
קטגוריה:ליטאים שנולדו במאה ה-19
קטגוריה:נפטרים ב-1866
ארכוזאורומורפה

[ממוזער|איור של [מקרונמוס]]
**ארכוזאורומורפה** (שם מדעי: Archosauriformes; באופן מילולי: "צורות לטאה שליטות") הוא ענף של זוחלים קדומים דיאפסידים, אשר התפתחו מקבוצת הזאוריה והם כוללים את הזוחלים אשר התפתחו לארכוזאורים, בהם התנינאים, העופות והדינוזאורים, לעומת הדמויי הלפידוזאורים, אבות הלפידוזאורים הכוללים את הקשקשאים ומחודקי הראש וכן לעומת קבוצת ה-Pantestudines שהתפתחה אולי לצבים ולזאורופטריגיים.

מינים אלה התקיימו החל מסופו של הפרם ושגשגו במהלך עידן המזוזואיקון. לאחר הכחדת הקרטיקון מרבית הקבוצות נעלמו ורק הארכוזאורים נותרו. רבים מהם גדלו וחלקם הפכו לאוכלי צמחים בעוד אחרים נטו להיות טורפים גדולים. אחדים מהם כמו השרוביפטריקס גידלו קרומי עור שאיתם דאו מהענפים.

## מיון
*סוג ללא מקור *Aenigmastropheus* - נכחד
*קבוצה Pantestudines?
*סדרה כוריסטודרה (Choristodera) - נכחדה
*סדרה פרוטורוזאוריה (Protorosauria) - נכחדה
**קבוצה דריפנוזאורומורפה (Drepanosauromorpha)? - בה הלונגיסקואמה
**משפחה שרוביפטריגיים (Sharovipterygidae)?
**משפחה תניסתרופאיים (Tanystropheidae)
*קבוצה **Crocopoda**
**קבוצה Allokotosauria - נכחדה
***משפחה אזנדוזאוריים (Azendohsauridae)
***סדרה טרילופוזאוריה (Trilophosauria)
**סדרה רינצ'וזאוריה (Rhynchosauria) - נכחדה
**משפחה פרולצרטיים (Prolacertidae) - נכחדה
**סוג ללא מקור *Teyujagua* - נכחד
**סוג ללא מקור *Tasmaniosaurus* - נכחד
**קבוצה דמויי-ארכוזאורים (Archosauriformes)
***קבוצה ארכוזאוריה (Archosauria)
****קבוצה אוומטאטרסליה (Avemetatarsalia)
****קבוצה פסאודוסוכיה (Pseudosuchia)

הקבוצות Drepanosauromorpha ו-Pantestudines מצויות במחלוקת מדעית על שיוכם לקבוצה.

## קישורים חיצוניים

*
בנימין (סרט)

**בנימין** (באנגלית: **Benjamin**) הוא סרט קומדיה רומנטית-להט"בית משנת 2018 בבימויו של הבמאי והקומיקאי סיימון אמסטל. הסרט עוקב אחר בנג'מין, קולנוען, שמתאהב במוזיקאי צרפתי.

## הפקה
בשנת 2017 הודיעה חברת "Open Palm Films" כי סיימון אמסטל כותב בשבילה סרט. הסרט הוקרן לראשונה בפסטיבל הסרטים של לונדון 2018. הוא יצא רשמית לבתי הקולנוע ב-15 במרץ 2019.

## שחקנים
*קולין מורגן – בנג'מין
*אנה צ'נסלור – טסה
*פניקס ברוסארד – נח
*ג'ק רואן – הארי
*ג'סיקה ריין – בילי
*ג'ואל פריי – סטיבן
*ג'יימס בלור – אלכס
*נייתן סטיוארט-ג'ארט - פול

## קישורים חיצוניים

## הערות שוליים

קטגוריה:סרטי 2018
קטגוריה:סרטים בריטיים
קטגוריה:סרטי קומדיה רומנטית
קטגוריה:סרטי להט"ב בריטיים
אלמר קרמן

**אֶלֶמֵר (יעקב נפתלי) קַרְמַן** (במקור **קליינמן**, בהונגרית: **Kármán Elemér Jakab Naftali,** בודפשט, 28 באפריל 1876) – בודפשט, 20 בפברואר 1927) היה משפטן הונגרי-יהודי, שופט בבית משפט, מרצה לדין פלילי, קרימינולוג. בנו של מור קרמן ואחיו של תיאודור פון קרמן המתמטיקאי, פיזיקאי.

## ביוגרפיה
קרמן נולד במשפחה יהודית כבנם של מור קרמן (משה קליינמן) ואילקה קוהן (כהן). לאחר סיום לימודי משפטים בהונגריה, הוא השלים את לימודיו בגראץ בפסיכולוגיה. קרמן השתתף בהקמת בית המשפט לנוער בהונגריה (1913), ארגן את המכון לפדגוגיה למשפט הפלילי (1915) שהיה קשור למעבדה פסיכולוגית, לסמינר לחינוך פדגוגי, לספריה מקצועית, למוזיאון ולבית ילדים בשם "בית פסטלוצי". כבר בראשית המאה העשרים הוא אימץ והכריז על עקרונות מודרניים בהגנה על עברייני נוער. הוא חשף את הגורמים החברתיים לעבריינות הנוער, והציע כלי מניעה וכלים חינוכיים.

## עבודותיו (מבחר)
* מכון בודפשט לחינוך פלילי. הילד, 1917, 635-648;
* רפורמה פדגוגית של המכון לתיקון וחינוך אנשים עם מוגבלויות מוסריות. הילד, 1919, 88-98;
* תקלות מוסריות והפרעות מוסריות של הילד (פדגוגיה פלילית). בודפשט, 1922;
* Einführung in the Criminalpädagogie. מבוא לפדגוגיה פלילית.) I-II. Bp 1923.
* האיכרים ומערכת המשפט המענישה. (מחקר על תכונות אופי פליליות) נכתב על ידי אלמר קרמן התובע המלכותי.

## ראו גם
גנו: אלמר קרמן, המורה ההונגרי לקרימינולוגיה שנשכח. חינוך מיוחד, 1959. 4. 97-98.

## לקריאה נוספת
אלמר קרמן ואנה סבו בתוך: לקסיקון פדגוגי. כרך ב ' עורך ראשי זולטאן באטורי, איוואן פאלוס. בודפשט, הוצאת קרבן. 1997. 170. עמ'.

## קישורים חיצוניים

## הערות שוליים

קטגוריה:שופטים יהודים הונגרים
קטגוריה:קרימינולוגים יהודים
קטגוריה:משפטנים יהודים הונגרים
קטגוריה:עורכי דין יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1876
קטגוריה:נפטרים ב-1927
דמויי לפידוזאורים

[ממוזער|[איקרוזאורוס מעופף]]
**דמויי לפידוזאורים** (שם מדעי: Lepidosauromorpha) היא קבוצה של זוחלים דיאפסידים, אשר מהווים את אבות הלפידוזאורים המודרניים, בה כלולים מחדקי הראש והקשקשאים המודרניים (הלטאות, הטבעונים והנחשים). הם התפתחו מקבוצת הזאוריה ונפרדו מהארכוזאורומורפים, אבות הארכוזאורים. הם התפתחו החל מהטריאס התחתון.

מינים אלה בעלי מבנה נמוך הכולל זנב ארוך, אצבעות קצרות ורגליים המצויות הרחק מגופם. חלקם מתחפרים באדמה והם בעלי מפרק מיוחד בעצם החזה ומבנה לסת תחתונה בעלת סוללות, מה שמונע מהם להיות עמידים אך בעלי יכולת חילוף גבוהה יותר. מינים אלה נעשו קטנים יותר מהארכוזאורומורפים, אם כי בהמשך חלקם גדלו עד לגודל של מוזאזאורוס. חלקם צוידו בבלוטות ארס להגנה. כל המינים בקבוצה זו בעלי דם קר.

## מיון
*משפחה קואהנאוזאוריים (Kuehneosauridae)? - נכחדה
*סוג Carginia - נכחד
*סוג Coartaredens? - נכחד
*סוג Fraxinisaura - נכחד
*סוג Lacertulus? - נכחד
*סוג Marmoretta - נכחד
*סוג Megachirella - נכחד
*סוג Paliguana - נכחד
*סוג Pamelina? - נכחד
*סוג Sophineta - נכחד
*סוג Tamaulipasaurus - נכחד
*קבוצה לפידוזאוריה (Lepidosauria)
**סדרה מחודקי ראש (Rhynchocephalia)
**סדרה קשקשאים (Squamata)

ישנה מחלוקת על שיוכם של בני הקבוצה Pantestudines, ממנה התפתחו הצבים והזאורופטריגיים לכאן. חוקרים אחרים סוברים שהם קבוצה נפרדת של זאוריה.

## קישורים חיצוניים

*
קטגוריה:טקסונים קיימים שהתפתחו בטריאס תחתון
קורנה–בריסל–קורנה

**קורנה–בריסל–קורנה** (בהולנדית: **Kuurne–Brussel–Kuurne**)
הוא מרוץ אופני כביש, שנערך בבלגיה מאז 1946. המרוץ מתקיים בצמוד לאומלופ הט ניוסבלד והוא אחד מהמרוצים שפותחים את עונת המרוצים הבלגיים. שיאן הניצחונות במרוץ הוא תום בונן, שניצח שלוש פעמים (2007, 2014, 2019). המרוץ הוא מדרג 1.Pro בסבב ה-UCI ProSeries.

## היסטוריה
המרוץ נוסד בשנת 1946 והוזנק מקורנה , עיירה קטנה שבמערב פלנדריה  והסתיים בבריסל, בירת בלגיה. הנרי דלמוייל ניצח במרוץ. ב-1960, המרוץ עבר להיקרא "אומלופ דר ביידה פלנדרן", אך בשנת 1979 חזר לשם המקורי (קורנה–בריסל–קורנה).

המרוץ הוא אחד משני המרוצים שפותחים את עונת המרוצים הבלגים, הראשון הוא אומלופ הט ניוסבלד. בשנת 2005 המרוץ נכלל בטור האירופי של ה-UCI, ובשנת 2016 השתדרג אף יותר ועלה לדרג ה-1.HC, שמ-2020 נקרא 1.Pro. ב-2014, תום בונן ניצח בפעם השלישית במרוץ לאחר שגבר על חמישה רוכבים אחרים בספרינט ובכך הפך לשיאן הניצחונות במרוץ.

## מנצחים בשנים האחרונות

## קישורים חיצוניים

* 

## הערות שוליים

קטגוריה:בלגיה: מרוצי אופניים
ג'ון מארי

**ג'ון "מייק" מארי** (באנגלית: **John M. Murray**; נולד ב-1960) הוא קצין בדימוס בדרגת גנרל, בתפקידו האחרון פיקד על פיקוד העתיד של צבא ארצות הברית .

## ביוגרפיה
מארי נולד בקנטון שבאוהיו. הוא התגייס לצבא ב-1982 לאחר לימודים באוניברסיטת המדינה של אוהיו. שירת כמפקד פלוגה בדיוויזיה הרביעית, כסגן מפקד הגדוד הראשון בחטיבה החמישית של דיוויזיית הפרשים הראשונה ומפקד הגדוד הראשון בחטיבה 18 של דיוויזיית החי"ר הראשונה. במהלך מלחמת עיראק שירת במטה הקורפוס השלישי ופיקד על החטיבה השלישית בדיוויזיה הפרשים הראשונה. במהלך מלחמת אפגניסטן פיקד על בסיס בגראם , שימש סגן מפקד דיוויזיית הפרשים הראשונה, הוא פיקד על כוח המשימה המשותף השלישי ומיוני 2013 עד אוגוסט 2015 פיקד על דיוויזיית החי"ר השלישית שהייתה אחראית על אזור דרום אפגניסטן.

מארי שירת כראש המרכז להערכה מבצעית, כראש ענף ניהול הכוח במחלקת ההגנה של ארצות הברית וכראש אגף G-8 (פיתוח והתאמת רכש ומשאבים לאסטרטגיה) במטה הצבא.

ביולי 2019 הועלה לדרגת גנרל ומונה למפקדו של פיקוד העתיד של צבא ארצות הברית, פיקוד חדש שנוסד על מנת לקדם את המודרניזציה בצבא.

מארי נשוי לג'יין והם הורים לשלוש בנות.

## קישורים חיצוניים

* ביוגרפיה 

קטגוריה:אמריקאים ילידי אוהיו
קטגוריה:קנטון (אוהיו): אישים
קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי הדיוויזיה השלישית (ארצות הברית)
קטגוריה:בוגרי אוניברסיטת המדינה של אוהיו
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
אמינודונטיים

[ממוזער|איור של [מטמינודון.]]
**אמינודונטיים** (שם מדעי: Amynodontidae; משמעות השם: "שיניים מאיימות") היא משפחה נכחדת של מפריטי פרסה, אשר חיו בין אמצע האאוקן עד האוליגוקן, באירואסיה ובאמריקה הצפונית.

בני משפחה זו היו דומים במראם לטפיריים או להיפופוטמיים יבשתיים ומעט משוריינים, אך היו דווקא קרוביהם של הקרנפים. חלקם היו גם בעלי חדק קצר כמו של טפיר ולרובם היו לסתות שריריות מאוד וניבים גדולים בפיהם, אשר דימו להם מראה היפופוטם. עצמות הרגליים שלהם היו כבדות, כך שייתכן שחיו בביצות ואולי גם שחו ברוב הזמן. בניגוד להיפופוטמים הם היו בעלי ארבע אצבעות ברגליהם ולא שתיים.

מינים אלה חיו בביצות וביערות הקדומים של האוליגוקן ונכחדו עקב ההתייבשות של סוף התקופה או עקב תחרות עם מיני פרסתנים מוצלחים יותר כמו קרנפים אמיתיים.

## מיון
* תת-משפחה Amynodontinae
** שבט Cadurcodontini
*** סוג קדורקודון (*Cadurcodon*)
*** סוג *Lushiamynodon*
*** סוג *Sharamynodon*
*** סוג *Sianodon*
** שבט Metamynodontini
*** סוג *Gigantamynodon*
*** סוג מטמינודון (*Metamynodon*)
*** סוג *Paramynodon*
*** סוג *Zaisanamynodon*

**[[טקסון ללא מקור|סוגים ללא מקור]]:**
* *Amynodon*
* *Amynodontopsis*
* *Armania*
* *Cadurcamynodon*
* *Cadurcopsis*
* *Cadurcotherium*
* *Caenolophus*
* *Euryodon*
* *Hypsamynodon*
* *Megalamynodon*
* *Mesamynodon*
* *Penetrigonias*
* *Procadurcodon*
* *Rostriamynodon*
* *Teilhardia*
* *Toxotherium*

## קישורים חיצוניים

*
קטגוריה:בעלי חיים שתוארו ב-1883
קטגוריה:טקסונים שתוארו בידי ויליאם ברימן סקוט
מטמינודון

**מטמינודון** (שם מדעי: *Metamynodon*) הוא סוג נכחד של יונק נכחד מסדרת מפריטי הפרסה, אשר חי באמריקה הצפונית ובאסיה במשך האאוקן והאוליגוקן. הוא תואר ב-1887 בידי החוקרים הנרי פיירפילד אוסבורן וויליאם ברימן סקוט משרידים שהגיעו מתצורות הנהר הלבן  שבקולרדו. הסוג כלל 3 מינים. משמעות שמו היא: "אחרי אמינודון (Amynodon)".

יונק זה דמה במראהו להיפופוטם, אך למעשה היה קרובו של הקרנף. הוא היה מגדולי היונקים באזור בו נמצא, כשהמין הגדול ביותר, Metamynodon planifrons, הגיע לאורך של 4 מטר ולמשקל 2 טונות. הוא כנראה רעה בביצות כמו היפופוטם והיה בעל עיניים בקדמת הגולגולת כמותו. עם זאת הלסתות שלו היו קטנות יותר ופרסותיו כללו 4 אצבעות. שרירי צווארו היו חלשים יחסית אבל רגליו היו חזקות מאוד, מה שעזר לו לחיות באדמות בוציות. מבנה הלסתות שלו מלמד שניזון מצמחייה מיימית קשיחה.

לצידו חיו מינים קדומים של סוסיים כמו המזוהיפוס, מיני קרנפיים, הארנב פלאולאגוס והמריכוידון. סביבם היו טורפים גדולים כמו כלבי דוב, נימרווידיים, ההאינדון והאנטלודונטיים דמויי-החזיר. פאונה זאת נכחדה עם התייבשות האזור בסוף האוליגוקן.

## קישורים חיצוניים

קטגוריה:בעלי חיים שתוארו ב-1887
קטגוריה:טקסונים שתוארו בידי ויליאם ברימן סקוט
קטגוריה:אמינודונטיים
קטגוריה:מפריטי פרסה שחיו באאוקן
קטגוריה:מפריטי פרסה שחיו באוליגוקן
קטגוריה:יונקים שחיו בפלאוגן באסיה
קטגוריה:מגה-פאונה של הפלאוגן באירואסיה
קטגוריה:מגה-פאונה של הפלאוגן באמריקה הצפונית
קטגוריה:מאובני טקסונים שתוארו ב-1887
קטגוריה:יונקים שחיו באוליגוקן באמריקה הצפונית